Public procurement notice: Voluntary Ex Ante Transparency Notice
Published: 2019-05-08
Buyer: Slovenská pošta, a.s.
Country: SK
Contract type: Services
Procedure: Negotiated without a prior call for competition
CPV classification: 72260000: Software-related services
Estimated value: 11449028 EUR
Award criteria: Lowest price

Technical requirements: Predmetom zákazky je servis a prevádzkovanie systému Aponet v požadovaných parametroch, ktoré sú uvedené v návrhu zmluvy. Samotná zmluva je komplex parametrov, ktoré je potrebné zabezpečiť tak, aby bola dodržaná bezchybná prevádzka a plnenie všetkých činností a povinností SPAS a parametre zase vychádzajú z technologických požiadaviek na prevádzkovanie systému za využitia jedinečného Know-How nad infraštruktúrou a aplikačnou vrstvou. Návrh zmluvy takisto korešponduje s požiadavkami na bezpečnosť a kvalitu prevádzkovaných služieb.
Z technických príčin na www.uvo.gov.sk bol vložený do poľa "Dátum rozhodnutia o pridelení zákazky/koncesie", dátum odoslania oznámenia Ex Ante.
Obstarávateľ po preskúmaní relevantného trhu zistil, že nie je možné zabezpečiť servis a prevádzku systému Aponet inou spoločnosťou ako Plaut. V danom prípade nie je možné prevádzkovať systém bez využitia osobitného Know-How. Osobitné požiadavky na prevádzkovanie systému vychádzajú z legislatívnych, technických a časových faktorov budovania systému počas jeho prevádzkovania a pre špecifické potreby obstarávateľa. Spoločnosť Plaut je ako jediná schopná technicky zabezpečiť všetky špecifické potreby obstarávateľa v produkčnej prevádzke poštového systému a všetkých jeho podporných modulov. Situáciu objektívnej výlučnosti okrem potreby využitia osobitného Know-How s ktorým disponuje spoločnosť Plaut spôsobujú aj ďalšie technické dôvody. Medzi najdôležitejšie technické dôvody, pre ktoré neexistuje hospodárska súťaž pri predmetnej zákazke je špecifická infraštruktúra a príslušná technológia, integrácie na ostatné systémy SPAS, interoperabilita a kompatibilita tohto systému. Obstarávateľ musí zabezpečiť prevádzku k predmetnému informačnému systému tak, aby bola zachovaná kontinuita nasádzania zmenových požiadaviek v zmysle bezpečnostných, kvalitatívnych a kapacitných požiadaviek na bezporuchovú prevádzku a maximálnu možnú dostupnosť informačného systému, infraštruktúry a všetkých služieb pre samotného obstarávateľa. Zásahmi do jednotlivých komponentov samotných modulov systému sa musia tieto zásahy v maximálnej možnej miere eliminovať tak, aby nesprávnym aplikovaním týchto zmien nedošlo k poruchám, ktoré by mali fatálne následky v podobe nedostupnosti služby. Z pohľadu zabezpečenia bezpečnosti a prevádzky je nutné požadované zmeny realizovať so zreteľom na špecifiká infraštruktúry a poskytovateľ musí mať znalosť prostredia, všetkých dotknutých informačných systémov a technologických celkov, ktoré sú integrálnou súčasťou IT systému SPAS, ktorý Plaut prevádzkuje.
Nedostatok primeraných alternatívnych/náhradných riešení je primárne spôsobený technickými dôvodmi špecifickej infraštruktúry potrebnej na zabezpečenie prevádzky, ktoré spočívajú v súvisiacich technických okolnostiach a rizikách, ktoré spôsobujú, že je technicky nemožné pre iný hospodársky subjekt dosiahnuť požadované špecifické ciele tohto verejného obstarávania. Neexistencia hospodárskej súťaže nebola a nie je spôsobená umelým zúžením parametrov tohto verejného obstarávania. Predmet zákazky neobsahuje žiadne technické parametre, ktoré by mohli obmedzovať hospodársku súťaž.


Winner: Plaut Slovensko, s.r.o.
Award value: 11449028